

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.februārī Nr.41

(protokols Nr.2, 5.p.)

**I.L. iesnieguma izskatīšana par zemes nomas līguma slēgšanu.**

Priekuļu novada dome izskata I.L., personas kods (), 2019.gada 21.janvāra iesniegumu (reģ.21.01.2018. Priekuļu novada pašvaldības Liepas pagasta pārvaldē Nr.3-9/2019-711) par zemes gabala iznomāšanu Eduarda Veidenbauma ielā 20, Liepā, zemes vienībā ar kadastra apzīmējumu 4260 003 0337 0,11 ha platībā sakņu dārza izveidošanai.

Izvērtējot domes rīcībā esošo informāciju, konstatēts, ka:

1. Priekuļu novada pašvaldībai pieder nekustamais īpašums “Eduarda Veidenbauma iela 20”, Liepa, Liepas pagasts, Priekuļu novads, kopumā sastāvošs no zemes vienības ar kadastra apzīmējumu 4260 003 0337, zemes īpašuma kopplatība 0,204 ha. Īpašuma tiesības nostiprinātas Liepas pagasta zemesgrāmatas nodalījumā Nr. 100000497305.
2. I.L. zemes platību 0,11 ha no zemes vienības ar kadastra apzīmējumu 4260 003 0337 nomā no 2015.gada 7.aprīļa.
3. Neviens cits iesniegums par nomas tiesību izmantošanu uz minēto zemes vienību nav saņemts.
4. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*
5. Minētā zemes īpašuma iznomāšana nav pretrunā pašvaldības interesēm.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 30.2.punktu un 53.punktu, ), Priekuļu novada domes Tautsaimniecības komitejas 2019.gada 21.februāra lēmumu (protokols Nr.2), atklāti balsojot: PAR –13 (Elīna Stapulone, Aivars Tīdemanis, Baiba Karlsberga, Sarmīte Orehova, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav , **nolemj**:

1. Iznomāt I.L., personas kods (), 0,11 ha zemes personiskās palīgsaimniecības izveidošanai “Eduarda Veidenbauma ielā 20”, Liepā, Liepas pagastā, Priekuļu novadā, zemes vienībā ar kadastra apzīmējumu 4260 003 0337.
2. Nomas līguma termiņu – 1 gads.
3. Uzdot nekustamā īpašuma speciālistei L.S.Berovskai sagatavot zemes nomas līguma projektu.
4. Nomas maksu noteikt saskaņā ar MK noteikumiem 0,5 % no kadastrālās vērtības gadā.
5. Atbildīgā par lēmuma izpildi nekustamā īpašuma speciāliste L.S.Berovska.
6. Lēmumu nosūtīt I.L. uz adresi – ().

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja (paraksts) Elīna Stapulone